Saksliste for Årsmøte i Trondheim Amerikanske Fotballklubb

Sak 3 - Valg av dirigent, referent og 2 medlemmer til å

underskrive protokoll

Styret foreslår Magnus Sogn som dirigent av årsmøtet og Katrine Røhmen som referent.

Årsmøtet utnevner 2 medlemmer til å underskrive protokoll

Sak 4 – Årsberetning Trondheim Amerikanske Fotballklubb

2016 er vel gjennomført og det har vært et spennende år. Seniorlaget spilte i år i 1. Divisjon. De hadde en solid sesong, vant serien og avanserte til NM-sluttspillet hvor det ble tap mot Vålerenga i kvartfinalen. Likevel var det en god sportslig sesong. I 2017 skal Domers igjen spille i eliteserien i samarbeid med NTNUI amerikansk fotball

Etter NM sølv i 2015 var vi spente på hvordan U17 laget skulle gjøre det i 2016 når vi hadde mistet mange av spillerne fra sølvlaget. Vi hadde litt utfordringer gjennom vinteren med rekrutering, noe som vi i stor grad skyltes sene treningstider. Når vi fikk tid på lade tidligere på ettermiddagene så vi en kraftig økning og når sesongen ble sparket i gang var det 20 motiverte gutter som var klare.

Sesongen ble ikke like god som året før, men alt i alt en veldig god sesong for det unge mannskapet som endte midt på tabellen. I høst har rekruteringen vært veldig god og vi er allerede over 20 spillere som trener for fult mot sesongen. Det har vært flere camper i høst som flere av spillerne har deltatt på. Vi ser at dette har vært veldig motiverende og lærerikt for de som har vært der.

2016 var også første gangen vi hadde U19 lag i seriespill siden 2008. Det startet med noen knepne tap i de første hjemmekampene, men Jason, Vetle og Einar fikk maskineriet i gang og laget endte til slutt på 4. Plass i serien som kvalifiserte til semifinale mot Vålerenga i NM sluttspillet. Det ente med tap og vi måtte da se at NM-finalen som ble arrangert av oss i Trondheim ute på lade ble spilt uten eget lag. Dette ble likevel en artig dag med et flott arrangement ute på Lade. Vi ønsker flere sluttspillkamper til Trondheim.

Medlemsmassen er også økende og 01.02.2017 talte klubben 77 medlemer.

Økonomisk begynner vi å få en sunn drift i TAFK. Det ble satt som mål å få betalt ned 50% av gjelden sitter igjen med etter at det ble besluttet å låne penger for å satse sportslig med 2 importer tilbake i 2012. Flere solide dugnader sørget for at vi har fått betalt ned en større del enn hva målsetningen var satt til. Vi har i tillegg fått bestilt en ny slede, noe som vi har ønsket oss her i Trondheim i mange år. Denne er forventet å ankomme i mars og vi gleder oss til å ta den i bruk. Tusen takk til alle spillere og foreldre som har deltatt på dugnader. Vi setter utrolig stor pris på at dere stiller på dette.

Takk for et godt samarbeid i 2016, jeg gleder meg til å se hva 2017 bringer

Andreas Husevåg Garnes

Leder Trondheim Amerikanske Fotballklubb

Sak 5 – Regnskap Trondheim Amerikanske Fotballklubb

Se eget vedlegg

Sak 6.1 – Orientering om samarbeidet mellom TAFK og NTNUI

Det har florert ulike rykter om at NTNUI amerikansk fotball og Trondheim Amerikanske fotballklubb sitt samarbeid skal opphøre nå i 2017. Dette er ikke riktig.

I henhold til langtidsplanen som ble laget i 2015 skal Trondheim Amerikanske Fotballklubb og NTNUI Amerikansk fotball skal i løpet av 2017 **vurdere** om lagene skal skilles eller om samarbeidet skal fortsette som før.

Sak 6.2 – Endring av medlemskontingent.

Styret foreslår følgende satser for medlemskontingent i 2017 og 2018:

Spiller U15, U17 og U19: 300kr

Spiller senior: Følger satsen til NTNUI (I år 550kr) så lenge samarbeidsavtalen gjelder.

Øvrige medlemmer: 100kr

Sak 6.3 – Treningsavgift for 2017 og 2018

Styret foreslår følgende satser for treningsavgift i 2017 og 2018:

U15: 750kr pr. halvår

U17: 900kr pr. halvår

U19: 900 kr pr. halvår

Senior: Så lenge samarbeidsavtalen gjeler følges satser satt av NTNUI

Sak 7 – Budsjett 2017

Se eget vedlegg

Sak 8 – Organisjasjonsplan

Sak 9 – Valg

Hele styret er i år på valg men alle ønsker å stille til gjenvalg for en ny periode.

Valgkomiteens forslag til styret er vist under:

Leder: Andreas Garnes

Nestleder: Katrine Røhmen

Styremedlem 1(kasserer): Øyvind Rein

Styremedlem 2: Sindre Kirkbakk

Styremedlem 3: Marte Skarpnes

Varamedlem 1: Bård Claussen

Varamedlem 2: Magnus Brugmanns